cyanic-selkie/wikianc huggingface dataset:
కాజీపేట (హన్మకొండ జిల్లా)
కాజీపేట్ జంక్షన్ రైల్వే స్టేషన్
వాడీ - సికింద్రాబాద్ లైన్‌ను 1874 లో హైదరాబాదు నిజాంచే నిర్మించబడింది. ఇది తరువాత నిజాం స్టేట్ రైల్వేలో భాగమైంది. 1889 లో నిజాం స్టేట్ రైల్వే ప్రధాన మార్గం విజయవాడ వరకు విస్తరించబడింది.
డోర్నకల్-కాజీపేట్ 1988-89లో, 1987-88లో కాజీపేట-రామగుండం, 1991-93లో కాజీపేట-సికింద్రాబాద్ రైల్వే మార్గాలను విద్యుదీకరించారు.
దేవాలయాలు
ఈ గ్రామంలో శ్వేతార్కమూల గణపతి దేవాలయం ఉంది.
నెల్లూరు నగరపాలక సంస్థ
నెల్లూరు నగరపాలక సంస్థ, ఆంధ్రప్రదేశ్ రాష్ట్రం, శ్రీ పొట్టిశ్రీరాములు నెల్లూరు జిల్లాలో, నెల్లూరు పరిపాలనా నిర్వహణ భాధ్యతలు నిర్వర్తించటానికి ఏర్పడిన ఒక స్థానిక పౌర సంఘం thumb|260x250px|మహత్మా గాంధీ నెల్లూరు వచ్చిన సందర్బంగా తీసిన చిత్రం
జనాభా
2011 భారత జనగణన గణాంకాల ప్రకారం నగరపాలక సంస్థ జనాభా 6,00,869. ఇది 1884 లో పురపాలక సంఘంగా స్థాపించబడింది. 2004 లో నగరపాలక సంస్థగా ఏర్పడింది.నగరపాలక సంస్థ పరిధి రెండు జోన్లుగా, 54 ఎన్నికల వార్డులుగా విస్తరించి ఉంది. నెల్లూరు జిల్లా పట్టణ జనాభాలో నెల్లూరు నగర జనాభా 65% గా కలిగి ఉంది.
అధికార పరిధి
నగరపాలక సంస్థ పరిధి 48.39 km2 విస్తీర్ణంలో విస్తరించి ఉంది.కార్పొరేషన్‌ను మేయర్ నేతృత్వంలో ఎన్నుకోబడిన సంస్థ నిర్వహిస్తుంది. నగరం యొక్క ప్రస్తుత కమిషనర్ ఎస్.డిల్లీ రావు. ప్రస్తుత మేయర్ షేక్ అబ్దుల్ అజీజ్.
ఎన్నికలు
నెల్లూరు కార్పొరేషన్‌ కు 2021లో జరిగిన ఎన్నికల్లో 54 డివిజన్లలో 54 డివిజిన్లను వైఎస్సార్‌సీపీ అభ్యర్థులు గెలుచుకున్నారు.
వెలుపలి లంకెలు
వర్గం:నెల్లూరు జిల్లా
తాండూరు మండలం (మంచిర్యాల జిల్లా)
2016 లో జరిగిన జిల్లాల పునర్వ్యవస్థీకరణకు ముందు ఈ మండలం ఆదిలాబాదు లో ఉండేది. ప్రస్తుతం ఈ మండలం బెల్లంపల్లి రెవిన్యూ డివిజను లో భాగం. పునర్వ్యవస్థీకరణకు ముందు ఇది ఆసిఫాబాదు డివిజనులో ఉండేది.ఈ మండలంలో  20  రెవెన్యూ గ్రామాలు ఉన్నాయి.నిర్జన గ్రామాలు లేవు
మండల జనాభా
thumb|2016 పునర్వ్యవస్థీకరణకు ముందు అవిభక్త ఆదిలాబాద్ జిల్లా పటంలో మండల స్థానం 2011 భారత జనగణన గణాంకాల ప్రకారం జనాభా - మొత్తం 32,617 - పురుషులు 16,393 - స్త్రీలు 16,224
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 177 చ.కి.మీ. కాగా, జనాభా 32,617. జనాభాలో పురుషులు 16,393 కాగా, స్త్రీల సంఖ్య 16,224. మండలంలో 8,241 గృహాలున్నాయి.
అరేసి
అరేసి (లాటిన్ Araceae) పుష్పించే మొక్కలలో ఒక కుటుంబం.
Subfamily Orontioideae
Barton, nom. cons.
భట్టాచార్య కోణం
గణాంకాలలో, భట్టాచార్య కోణం, గణాంక కోణం అని కూడా పిలుస్తారు. ఇది పరిమిత సంభావ్యత స్థలంలో నిర్వచించబడిన రెండు సంభావ్యత కొలతల మధ్య దూరం. ఇది నిర్వచించబడింది.
ఇక్కడ p i, q i అనేది i కోసం i పాయింట్‌కు కేటాయించిన సంభావ్యత  =   1,   ... n,
భట్టాచార్య దూరం గోళం యొక్క అనాథలో ఉన్న జియోడెసిక్ దూరం S^{n-1} పరివర్తన ద్వారా గోళంలో సంభావ్యత సింప్లెక్స్‌ను ప్రొజెక్ట్ చేయడం ద్వారా పొందవచ్చు.
ఈ దూరం ఫిషర్ మెట్రిక్‌కు అనుకూలంగా ఉంటుంది. ఇది క్వాంటం స్టేట్స్ మధ్య బ్యూర్స్ దూరం, విశ్వసనీయతకు సంబంధించినది, ఒకటి రెండు వికర్ణ రాష్ట్రాలకు
మూలాలు
వర్గం:Pages with unreviewed translations వర్గం:గణిత శాస్త్రము
దిలీప్ కుమార్
యూసుఫ్ ఖాన్ (Yusuf Khan) (హిందీ భాష :यूसुफ़ ख़ान), ఉర్దూ భాష: یوسف خان ; (జననం డిసెంబరు 11, 1922), దిలీప్ కుమార్ Dilip Kumar (హిందీ భాష दिलीप कुमार), (ఉర్దూ భాష: دِلِیپ کُمار) గా ప్రసిద్ధి చెందినాడు. ఇతని నివాసం ముంబై బాంద్రా ప్రాంతం.
ప్రస్థానం
దిలీప్‌ కుమార్‌ 1944లో మొదటి సినిమా జ్వార్ భాటా (పోటు, పాట్లు), 1944, అంతగా గుర్తింపు పొందలేదు. 1947 లో నిర్మించిన జుగ్ను (మిణుగురు పురుగు) ఇతని మొదటి హిట్ సినిమా. దీదార్ (1951), అమర్ (1954), దేవదాస్ (1955), మధుమతి (1958) లో ఇతని నటన ఇతనికి "ట్రాజెడీ కింగ్" అనే ఖ్యాతి తెచ్చి పెట్టింది. 1960 లో కే.ఆసిఫ్ నిర్మించిన మొఘల్ ఎ ఆజం ఇతడి జీవితంలో ఒక కీర్తి పతాకం. ఈయన అలనాటి ప్రఖ్యాత నటీమణి సైరా బానును వివాహమాడాడు.
మరణం
దిలీప్‌ కుమార్‌ అనారోగ్యంతో బాధపడుతూ ముంబైలోని హిందుజా ఆస్పత్రిలో చికిత్స పొందుతూ 7 జులై 2021న మరణించాడు.
మూలాలు
వర్గం:1922 జననాలు వర్గం:పార్లమెంటు సభ్యులు వర్గం:హిందీ సినిమా నటులు వర్గం:బాలీవుడ్ వర్గం:దాదాసాహెబ్‌ ఫాల్కే అవార్డు గ్రహీతలు వర్గం:భారతీయ సినిమా దర్శకులు
ముక్తా శ్రీనివాసన్
ముక్తా శ్రీనివాసన్ భారతీయ సినిమా నిర్మాత, దర్శకుడు. ముక్తా ఫిలిమ్స్ పతాకంపై తెలుగు, తమిళ, హిందీ భాషల్లో 67కు పైగా చిత్రాలను నిర్మించాడు. అతను నిర్మించిన ‘నాయకన్’ చిత్రం భారత్ నుంచి తొలిసారి ఆస్కార్‌కు నామినేట్ అయి చరిత్ర సృష్టించింది.
వ్యక్తిగత జీవితం
అతను తమిళనాడు లోని మలపురంలో 1929 అక్టోబరు 31న తమిళ బ్రాహ్మణ కుటుంబంలో వెంకటాచారియర్, చెల్లమ్మ దంపతులకు జన్మించాడు. అతను జీవిత పర్యంతం బ్రాహ్మణ సంప్రదాయాలను అనుసరించాడు. అతను శాకాహారి. అతను 2018 మే 29 న చెన్నైలోని టి.నగర్ లో గల తన నివాసంలో మరణించాడు. అతనికి భార్య, పిల్లలు ఉన్నారు. బాలచందర్‌, మణిరత్నం​ వంటి ప్రముఖ దర్శకులు ఆయన వద్ద శిష్యరికం చేసినవారే కావడం విశేషం.
జీవిత విశేషాలు
అతను 1947లో సినిమా పరిశ్రమలోనికి టి.ఆర్.సుందరం వద్ద సీనియర్ అసిస్టెంటుగా చేరి తన ప్రస్థానాన్ని ప్రారంభించాడు. అతను నటులకు సంభాషణలపై శిక్షణ నిచ్చేవాడు. సాంకేతిక సహాయకునిగా అతను "మంత్రి కుమారి" సినిమాలో తమిళనాడు ముఖ్యమంత్రి ఎం.కరుణానిధి, ఎం.జి.రామచంద్రన్ లతో పనిచేసాడు. ఆ కాలంలో ప్రధాన కళాకారులైన టి.ఆర్. మహలింగం, అంజలీదేవి, మాధురీదేవి, సుందరం బాలచందర్, ఎల్.వి.ప్రసాద్ వంటి వారితో కలసి పనిచేసాడు. అతను దర్శడుకు కె.రామనాధ్ కు సహాయకునిగా పనిచేసాడు.
అతను 1960లలో కథానాయకునిగా మొదటి ఎంపికగా జెమినీ గణేశన్ తో ఎల్లప్పుడూ చిత్రాలను నిర్మించేవాడు.పనిథిరాయి, ఇదయతిల్ ని, పూజైక్కు వందా మలార్, తెన్మంజయ్ చిత్రాలలి జెమినీ గణేశన్ దర్శకత్వం వహించాడు. శ్రీనివాసన్ దర్శకత్వం వహించిన తిన్మజ్‌హాయ్, నింద్రవాల్, బొమ్మలట్టం, అయిరాం పోయి చిత్రాలకు తమిళ చిత్రసీమలో మైలురాయిగా నిలిచాయి. అతను జెమినీ గణేశన్, సావిత్రి ల జంటగా సంధ్యతో కలసి "పూజైక్కి వందా మలార్" చిత్రానికి దర్శకత్వం వహించాడు. ఇది బాక్స్ ఆఫీస్ హిట్ అయింది. సంధ్య కుమార్తె జె.జయలలిత నటించిన సూర్యగంధి, అంబయ్ తేడి  చిత్రాలకు దర్శకత్వం వహించాడు. "సినిమా పైథియం" సినిమాలో అతిథి పాత్రలో ఆమెచే నటింపజేసాడు. అతను దర్శకత్వం వహించిన అన్ని చిత్రాలలో "సూర్యగంధి" విశేష చిత్రంగా గుర్తింపబడింది. ఈ చిత్రం సెప్టెంబరు 2016లో డిజిటలైజ్ చేయబడి మరలా విడుదలైంది.
అతను "వాలి" (టి.ఎస్.రంగరాజన్) ను కథా రచయితగా, దేవిక, దీపికలతో పాటు మరి కొందరిని సినీపరిశ్రమకు పరిచయం చేసాడు.
అతను శివాజీ గణేషన్ చిత్రాలైన నిరై కుడం, అరుణోదయం, తవ పుదల్వాన్, అంబై తేడి, అండమాన్ కదలి, ఇమాయం, కీజ్ వానం సివక్కుం, ఇరు మెధైగల్ లకు దర్శకత్వం చేసాడు. శివాజీ గణేషన్ 11 చిత్రాలకు అతను దర్శకత్వం చేసాడు. కమలహాసన్ చిత్రాలు అందరంగం, శిమ్లా స్పెషల్ లకు, రజనీకాంత్ చిత్రం పొల్లదవన్ (1980 సినిమా) లకు దర్శకత్వం చేసాడు. అతను దర్శకత్వం వహించిన 45 సినిమాలలో 30 చిత్రాలు బాక్సాఫీస్ లో విజయం సాధించాయి. అతని దర్శకత్వం వహించిన అన్ని చిత్రాలలో చోరామస్వామి,నీలు, మనోరమ నటించారు. అతను 1987లో నాయకన్ చిత్రాన్ని నిర్మించాడు. అతను నిర్మించిన 27 చిత్రాలలో 20 చిత్రాలు కమెర్షియల్ గా విజయం సాధించాయి. అతను 2018లో నిర్మించిన 28వ, ఆఖరి చిత్రం "వేదాంత దేసిగర్" అతను మరణం వరకు విడుదల కాలేదు.
అతను "అంధ నాల్" చిత్రంలో సుందరం బాలచందర్ కు సహాయం చేసాడు. ఈ చిత్రం మద్రాసులో నిర్మించబడినది. ఇది పాటలు లేని మొదటి చిత్రంగా గుర్తింపు పొందింది. విజయం సాధించింది.
అతను "తమిళ సినిమా నిర్మాతల కౌన్సిల్" కు వ్యవస్థాపకుడు, అధ్యక్షుడుగా ఉన్నాడు. అతను సౌత్ ఇండియన్ ఫిలిం ఛాంబర్ ఆఫ్ కామర్స్ కు అధ్యక్షునిగా తన సేవలనందించాడు. తమిళనాడు ప్రభుత్వ ఫిలిం సిటీ కి చైర్మన్ గా కూడా వ్యవహరిస్తున్నాడు. అతను ఫిలిం అవార్డుల కమిటీలకు, ఫిలిం సెన్సార్ బోర్డు కు సభ్యునిగా ఉన్నాడు.
అతని అన్నయ్య ముక్తా రామస్వామి, సోదరి రేవతి. అతను 1951లో ప్రేమను వివాహమాడాడు. వారికి ముగ్గురు పిల్లలు. వారు ఎస్.సుందర్, ముక్తా రవి, మాయ. అతను 2018 మే 29 న చెన్నైలోని టి.నగర్ లోని తన నివసంలో మరణించాడు.
బయటి లంకెలు
వర్గం:1929 జననాలు వర్గం:2018 మరణాలు వర్గం:తమిళ సినిమా దర్శకులు వర్గం:తమిళ సినిమా నిర్మాతలు
ప్రసాద్ పథకం
ప్ర‌సాద్ పథకం - భారతదేశం అంతటా పుణ్యక్షేత్రాలను అభివృద్ధి పరచడం తద్వారా మతపరమైన పర్యాటక అనుభవాన్ని సుసంపన్నం చేసే పథకం. తీర్థయాత్రల పునరుజ్జీవనం, ఆధ్యాత్మిక వారసత్వ వృద్ధే లక్ష్యంగా ఈ పథకాన్ని 2014-15లో కేంద్ర పర్యాటక మంత్రిత్వ శాఖ ప్రారంభించింది. ప్రసాద్(PRASHAD) పథకం అనగా తీర్థయాత్ర పునరుజ్జీవనం మరియు స్పిరిచ్యువల్ ఆగ్మెంటేషన్ డ్రైవ్ (Pilgrimage Rejuvenation And Spirituality Augmentation Drive).
ఇప్పటికే ఆంధ్రప్రదేశ్ లోని అమరావతి, అన్నవరం, సింహాచలం, తెలంగాణలోని రామప్ప, భద్రాచలం, జోగులాంబ పుణ్యక్షేత్రాలను కేంద్రప్రభుత్వం ఎంపిక చేసి ప్రసాద్ పథకం కింద అభివృద్ధి కార్యకరమాలు జరుపుతుండగా కేంద్ర ప‌ర్యాట‌క శాఖ మంత్రి కిష‌న్ రెడ్డి కి తెలుగు రాష్ట్రాలనుంచి మరికొన్ని ప్రాంతాలను ప‌ర్యావ‌ర‌ణ ప‌ర్యాట‌క ప్ర‌దేశాలుగా మ‌లిచేందుకు వినతులు వస్తున్నాయి.
నిధులు
ప్రసాద్ పథకం కింద పర్యాటక మంత్రిత్వ శాఖ రాష్ట్ర ప్రభుత్వాలకు కేంద్ర ఆర్థిక సహాయాన్ని (CFA) అందిస్తుంది. ఈ కార్యక్రమం కింద కేంద్ర ప్రభుత్వం 100% ఖర్చులను భరిస్తుంది. అలాగే నిరంతర నిర్వహణకై పబ్లిక్-ప్రైవేట్ భాగస్వామ్యం (PPP) మరియు కార్పొరేట్ సామాజిక బాధ్యత (CSR) నిధులు సమకూర్చుకోవాలి.
మూలాలు
వర్గం:తీర్థయాత్రలు వర్గం:పుణ్యక్షేత్రాలు వర్గం:వారసత్వసంపద వర్గం:పర్యాటక ప్రదేశాలు
విజయ దాసు
విజయ దాసు (c. 1682– c. 1755) 18వ శతాబ్దంలో భారతదేశం లోని కర్ణాటక లోని హరిదాస సంప్రదాయానికి చెందిన ప్రముఖ సాధువు, ద్వైత తాత్విక సంప్రదాయానికి చెందిన పండితుడు. సమకాలీన హరిదాస సాధువులైన గోపాల దాసు, హెలెవంకట్టె గిరియమ్మ, జగన్నాథ దాసు, ప్రసన్న వెంకట దాసు వంటి వారితో పాటు కన్నడ భాషలో రచించిన దేవరనామ అనే భక్తిగీతాల ద్వారా దక్షిణ భారతదేశమంతటా మధ్వాచార్యుల తత్వశాస్త్ర విశేషాలను ప్రచారం చేశారు. కన్నడ వైష్ణవ భక్తి సాహిత్యంలో అంతర్భాగంగా, విష్ణువు, ఇతర దేవతలను స్తుతించే ఈ కూర్పులను దాసరా పడగలు (దాసుల కూర్పులు) అంటారు. అతను తన కంపోజిషన్ల ద్వారా కర్ణాటక సంగీతం, హిందుస్థానీ సంగీతం రెండింటినీ ప్రభావితం చేసాడు. అతని ముద్ర విజయ విఠల. ఈ కూర్పులను కీర్తనలు, సులాదిలు, ఉగాభోగాలు, కేవలం పాదాలుగా మరింత నిర్దిష్టంగా వర్గీకరించవచ్చు. వారు సంగీత వాయిద్యానికి తోడుగా పాడటం, భక్తి ధర్మబద్ధమైన జీవితం సద్గుణాలతో వ్యవహరించేవారు.
మూలాలు
వర్గం:ద్వైతం వర్గం:తత్వవేత్తలు
ఇకిరు (సినిమా)
ఇకిరు 1952, అక్టోబర్ 9న అకిరా కురొసావా దర్శకత్వంలో విడుదలైన జపాన్ చలనచిత్రం. ఈ చిత్రం 1954లో 4వ బెర్లిన్ ఇంటర్నేషనల్ ఫిల్మ్ ఫెస్టివల్లో ప్రదర్శించబడి, గోల్డెన్ బేర్ కోసం పోటీ పడింది.
కథా నేపథ్యం
వతానబే ఒక ప్రభుత్వాధికారి. అతనికి క్యాన్సరనీ, ఎక్కువకాలం బ్రతకడనీ తెలుస్తుంది. ముప్ఫై ఏళ్ళపాటు ప్రభుత్వ యంత్రాంగంలో గానుగెద్దులా పనిజేయడం తప్ప ఏమీ చేయడు. ఆ ఆరునెలలూ అతనేమి చేసాడు, చివరికి జరిగింది అనేది మిగతా కథ.
ఇతర లంకెలు
వర్గం:జపాన్ చలన చిత్రాలు
జాన్ మహేంద్రన్
జాన్ మహేంద్రన్, దక్షిణ భారతీయ సినిమా దర్శకుడు, స్క్రీన్ ప్లే రచయిత. తమిళం, తెలుగు సినిమారంగంలో పనిచేశాడు. ఇతడు తమిళ చిత్ర నిర్మాత మహేంద్రన్ కుమారుడు.
సినిమారంగం
శ్రీకాంత్ తమ్ముడు అనిల్, మహేశ్వరి హీరోహీరోయిన్స్ గా 1999లో వచ్చిన ప్రేమించేది ఎందుకమ్మా సినిమాకు జాన్ మహేంద్రన్ తొలిసారిగా దర్శకత్వం వహించాడు. ఆ తరువాత దర్శకుడు కె. రాఘవేంద్రరావు కుమారుడైన కోవెలమూడి ప్రకాష్, మెహక్ జంటగా 2002లో వచ్చిన నీతో సినిమాకి కూడా దర్శకత్వం వహించాడు. జాన్ మహేంద్రన్ తమిళంలో 2005లో సచిన్ సినిమా తీశాడు. ఇందులో విజయ్, జెనీలియా, బిపాషా బసు ప్రధాన పాత్రల్లో నటించారు. ఆ తరువాత 2006లో అనివెర్ అనే సినిమా తీశాడు. శ్రీలంక పౌర యుద్ధంలో చిక్కుకున్న డాక్టర్ నేపథ్యంలో రూపొందించిన సినిమా. ఈ చిత్రం సానుకూల సమీక్షలను అందుకుంది.
2013లో ధనుష్, సోనమ్ కపూర్ నటించిన అంబికాపతి సినిమాకు మాటలు రాశాడు. గోకుల్ దర్శకత్వంలో కార్తీ, నయన తార నటించిన కాష్మోరా (2016), మోట్టా శివ కెట్టా శివ (2017) సినిమాలకు రచయితగా పనిచేశాడు. చెన్నైలోని బోఫ్టా ఫిల్మ్ ఇనిస్టిట్యూట్‌లో స్క్రీన్ ప్లే, డైలాగ్ రైటింగ్ టీచర్‌గా పనిచేశాడు. ఎం. పద్మకుమార్ దర్శకత్వం వహించిన మలయాళ చిత్రం జోసెఫ్ సినిమా రీమేక్ విసితిరన్ అనే తమిళ సినిమాకు రచయితగా పనrచేశాడు.
దేవరియా
దేవరియా ఉత్తర ప్రదేశ్ రాష్ట్రంలోని పట్టణం. ఇది దేవరియా జిల్లా ముఖ్యపట్టణం. దేవరియా గోరఖ్‌పూర్‌కు తూర్పున 51 కి.మీ. దూరంలోను, రాష్ట్ర రాజధాని లక్నో నుండి సుమారు 317 కి.మీ. దూరంలోనూ ఉంది.
జనాభా వివరాలు
2011 భారత జనాభా లెక్కల ప్రకారం, దేవరియా జనాభా 1,29,479, వీరిలో 67,462 మంది పురుషులు, 62,017 మంది మహిళలు ఉన్నారు. ఆరేళ్ళ లోపు పిల్లలు 14,779 మంది ఉన్నారు..దేవరియాలో మొత్తం అక్షరాస్యుల సంఖ్య 99,562, ఇది జనాభాలో 76.9%, పురుషుల్లో అక్షరాస్యత 81.1% ఉండగా స్త్రీలలో 72.3% ఉంది. దేవరియాలో ఏడేళ్ళకు పైబడిన వారిలో అక్షరాస్యత 86.8%. ఇందులో పురుషుల అక్షరాస్యత 91.6%, స్త్రీల అక్షరాస్యత 81.6%. షెడ్యూల్డ్ కులాల జనాభా 8,177, షెడ్యూల్డ్ తెగల జనాభా 2,228. 2011 లో దేవరియాలో 20,076 గృహాలు ఉన్నాయి.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
తటస్థీకరణం
రసాయన శాస్త్రంలోని అర్హీనియస్ సిద్ధాంతం ప్రకారం H+, OH- అయాన్ల కలయిక వల్ల H2O ఏర్పడటాన్ని తటస్థీకరణం (Neutralization) అంటారు.
తటస్థీకరణ ఉష్ణం
ఒక మోల్ H+ అయాన్లు, ఒక మోల్ OH- అయాన్లతో కలిసినప్పుడు విడుదలయ్యే ఉష్ణాన్ని తటస్థీకరణ ఉష్ణం (Neutralization heat) అంటారు. దీని విలువ 13.7 కిలో కేలరీలు/మోల్.
తటస్థీకరణ చర్య
ఒక ఆమ్లం, ఒక క్షారం కలిసి ఎల్లప్పుడు లవణం, నీటిని ఏర్పరుస్తాయి. దీనిని తటస్థీకరణ చర్య (Neutralization reaction) అంటారు. ఆమ్లం (acid) + క్షారం (base) → లవణం (salt) + నీరు (water) ఉదాహరణ: HCl [ఆమ్లం] + NaOH [క్షారం]→Nacl [లవణం]+H2O[నీరు]
అర్హీనియస్ సిద్ధాంతం
నీరు మంచి ద్రావణి అని మనకందరికీ తెలుసు. అయితే నీరు చాలా పదార్ధాలను తనలో కరిగించుకుని, వాటిని స్వతంత్ర అయాన్లుగా మారుస్తుందని మొదటిసారిగా స్వీడన్ శాస్త్రవేత్త అర్హీనియస్ 1887లో ప్రతిపాదించాడు. పదార్ధాలు నీటిలో కరిగి జల ద్రావణాలు ఏర్పడతాయి. అర్హీనియస్ సిద్ధాంతం ప్రకారం జల ద్రావణంలో హైడ్రోజన్ అయాన్లను ఇచ్చేవి ఆమ్లాలు. హైడ్రాక్సైడ్ అయాన్లను ఇచ్చేవి క్షారాలు.
మూలాలు
వర్గం:రసాయన శాస్త్రము
నరసరావుపేట రెవెన్యూ డివిజను
నరసరావుపేట రెవెన్యూ డివజను, పల్నాడు జిల్లా చెందిన పరిపాలనా విభాగం. పూర్వం గుంటూరు జిల్లాలో ఉండేది. కొత్త జిల్లాల పునర్విభజన తర్వాత నరసరావుపేట రెవెన్యూ డివిజన్ పల్నాడు జిల్లాకి మార్చబడింది. నరసరావుపేట పట్టణంలో ఈ విభాగం ప్రధాన కార్యాలయం ఉంది.
మూలాలు
వర్గం:పల్నాడు జిల్లా రెవెన్యూ డివిజన్లు
కేసీఆర్ న్యూట్రిషన్ కిట్ పథకం
కేసీఆర్ న్యూట్రిషన్ కిట్ పథకం, తెలంగాణ రాష్ట్రంలోని గర్భిణుల్లో రక్తహీనత, పోషకాహార లోపాన్ని నివారించేందుకు తెలంగాణ ప్రభుత్వం రూపొందించిన పథకం. ప్రొటీన్లు, విటమిన్లు, ఖనిజల లవణాలతో కూడిన 2వేల రూపాయల గల ఈ న్యూట్రిషన్‌ కిట్‌ ను గర్భిణీలకు రెండుసార్లు (5వ నెలలోనూ, 9వ నెలలోనూ) అందిస్తారు.
రూపకల్పన
ఏజెన్సీ ప్రాంతాల్లో మహిళలు తీవ్రమైన రక్తహీనతను ఎదుర్కొంటున్నారని గుర్తించిన రాష్ట్ర ప్రభుత్వం, ఈ సమస్యను అధిగమించేందుకు దేశంలో అత్యుత్తమ విధానాన్ని అనుసరిస్తున్న రాష్ర్టాల్లో అధ్యయనానికి మహిళా ఐఏఎస్‌ అధికారుల బృందాన్ని పంపించింది. సీఎంవో కార్యదర్శి స్మితా సభర్వాల్‌, స్త్రీ, శిశు సంక్షేమశాఖ కమిషనర్‌ దివ్యా దేవరాజన్‌, వైద్యారోగ్యశాఖ కార్యదర్శి వాకాటి కరుణ, గిరిజన సంక్షేమశాఖ కార్యదర్శి క్రిస్టినా జెడ్‌ చొంగ్తూ సహా 8 మంది మహిళా ఐఏఎస్‌ అధికారులు తమిళనాడు, కేరళ రాష్ర్టాలలో పర్యటించారు. వారి సిఫారసులను పరిశీలించిన ముఖ్యమంత్రి కల్వకుంట్ల చంద్రశేఖర్ రావు ఆదేశాలమేరకు దేశంలో ఎక్కడా లేనివిధంగా కేసీఆర్‌ న్యూట్రిషన్‌ కిట్‌ రూపొందించబడింది.
ర‌క్త‌హీన‌త‌తో బాధ‌ప‌డుతున్న గ‌ర్భిణీ స్త్రీలకు ప్రభుత్వం నుండి న్యూట్రిష‌న్ కిట్ అందజేస్తామని 2022 మార్చిలో జరిగిన శాసనసభ బడ్జెట్ సమావేశాలలో మార్చి 10న రాష్ట్ర వైద్యారోగ్య శాఖ మంత్రి టి. హ‌రీశ్‌రావు ప్ర‌క‌టించాడు.
గర్భిణీ మహిళలు పౌష్టికాహారం తీసుకుంటే గర్భంలోని శిశువులు ఆరోగ్యకరంగా పెరుగుతారు. అయితే, మారుమూల జిల్లాల్లోని మహిళలకు పౌష్టికాహారం లభించడం లేదని సర్వేలో గుర్తించిన ప్రభుత్వం గర్భిణులు, గర్భంలోని శిశువు రక్షణ కోసం ఈ పథకాన్ని తీసుకొచ్చింది. ఈ కిట్ వల్ల గర్భిణులకు విటమిన్లు, మినరల్స్, ప్రొటీన్లు అందుతున్నాయి.
ప్రారంభం
తెలంగాణలోని ఆదిలాబాద్‌, భద్రాద్రి కొత్తగూడెం, జయశంకర్‌ భూపాలపల్లి, జోగులాంబ గద్వాల, కామారెడ్డి, కుమ్రంభీం ఆసిఫాబాద్‌, ములుగు, నాగర్‌ కర్నూల్‌, వికారాబాద్‌ జిల్లాలను ఎంపికచేసి 2022 సెస్టెంబరులో బతుకమ్మ పండుగ కానుకగా ప్రయోగాత్మకంగా ఈ పథకాన్ని ప్రారంభించాలనుకున్నారు. 9 జిల్లాలలోని 205 ఆరోగ్య కేంద్రాల ద్వారా 1.50 లక్షల మంది గర్భిణీలకు అందించేందుకు 50 కోట్ల రూపాయలతో దాదాపు 2,29,552 న్యూట్రిషన్ కిట్లను ప్రభుత్వం సిద్ధం చేసింది. అయితే కొన్ని సాంకేతిక కారణాల వల్ల ఈ పథకం సెప్టెంబరులో ప్రారంభం కాలేదు.
తెలంగాణ అవతరణ దశాబ్ది ఉత్సవాలు లో భాగంగా 2023, జూన్ 14న నిమ్స్ ఆసుపత్రి వేదికగా జరిగిన తెలంగాణ వైద్యారోగ్య దినోత్సవంలో ముఖ్యమంత్రి కేసీఆర్ రాష్ట్రవ్యాప్త కేసీఆర్ న్యూట్రిషన్ కిట్ పథకాన్ని ప్రారంభించి, ఆరుగురు గర్భిణులకు కిట్లను అందజేశాడు. ఈ కార్యక్రమంలో రాష్ట్ర హోంమంత్రి మహమూద్ ఆలీ, ఆర్థిక, వైద్యారోగ్య శాఖామంత్రి టి. హరీశ్ రావు, పశు సంవర్థక శాఖామంత్రి తలసాని శ్రీనివాస్ యాదవ్, లతోపాటు స్థానిక ఎమ్మెల్యేలు, ఇతర ప్రజాప్రతినిధులు పాల్గొన్నారు.
కిట్‌లో ఉండే వస్తువులు
ఈ కిట్ లో ఈ క్రింది వస్తువులు ఉంటాయి. మొదటి కిట్ విలువ 1,962 రూపాయలు... రెండవ కిట్ విలువ 1,818 రూపాయలు.
కమ్మూరు
కమ్మూరు, అనంతపురం జిల్లా, కూడేరు మండలానికి చెందిన గ్రామం.
ఇది మండల కేంద్రమైన కూడేరు నుండి 4 కి. మీ. దూరం లోను, సమీప పట్టణమైన అనంతపురం నుండి 16 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 890 ఇళ్లతో, 3441 జనాభాతో 3418 హెక్టార్లలో విస్తరించి ఉంది. గ్రామంలో మగవారి సంఖ్య 1776, ఆడవారి సంఖ్య 1665. షెడ్యూల్డ్ కులాల సంఖ్య 478 కాగా షెడ్యూల్డ్ తెగల సంఖ్య 50. గ్రామం యొక్క జనగణన లొకేషన్ కోడ్ 594975 .పిన్ కోడ్: 515711.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు, సమీప వృత్తి విద్యా శిక్షణ పాఠశాల కూడేరులో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, సమీప వైద్య కళాశాల, మేనేజిమెంటు కళాశాల, పాలీటెక్నిక్, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 కి.మీ. లోపు దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 13 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కామూరులో భూ వినియోగం కింది విధంగా ఉంది:
నీటిపారుదల సౌకర్యాలు
కామూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వేరుశనగ, వరి, కంది
జొన్నలగడ్డ శ్రీనివాసరావు
జొన్నలగడ్డ శ్రీనివాసరావు తెలుగు చలనచిత్ర దర్శకుడు, నిర్మాత. పవిత్రబంధం, సోగ్గాడి పెళ్ళాం వంటి చిత్రాలకు సహ దర్శకత్వం వహించిన ఈయన 2001లో అక్కినేని నాగార్జున నటించిన ఎదురులేని మనిషి సినిమాతో తెలుగు సినిమారంగంలో దర్శకుడిగా అడుగుపెట్టాడు.
జననం
శ్రీనివాసరావు 1964, నవంబర్ 4న జన్మించాడు.
బయటి లంకెలు
వర్గం:తెలుగు సినిమా నిర్మాతలు వర్గం:తెలుగు సినిమా దర్శకులు వర్గం:తెలుగు సినిమా రచయితలు
హైదరాబాద్‌లోని ఫ్లైఓవర్‌లు, అండర్ పాస్‌లు
తెలంగాణ రాష్ట్ర రాజధాని హైదరాబాదు వైశాల్యం పరంగా భారతదేశంలో నాల్గవ అతిపెద్ద నగరం. దాని మొత్తం మెట్రో వైశాల్యం 7100 km2 కాగా, అక్కడ 10 మిలియన్లకు పైగా జనాభా ఉంది. హైదరాబాదు మహానగరం 1591లో స్థాపించబడినందున, నిత్యం పెరుగుతున్న నగర జనాభాకు ప్రస్తుతమున్న రోడ్లు సరిపోవు. పెరుగుతున్న జనాభాకు అనుకూలంగా తెలంగాణా ప్రభుత్వం, హైదరాబాదు మహానగరపాలక సంస్థ ల ఆధ్వర్యంలో హైదరాబాదు నగరంలోని రోడ్ల అభివృద్ధి కోసం వివిధ కార్యక్రమాలు చేపట్టబడ్డాయి. అందులో భాగంగా ప్రభుత్వం నగరం అంతటా అనేక ఫ్లై ఓవర్లు, అండర్‌పాస్‌లను నిర్మించాలని నిర్ణయించింది.
హైదరాబాద్‌లో ఫ్లైఓవర్‌లు
2021 మే నెల నాటికి 41 ఫ్లై ఓవర్లు పూర్తికాగా, 16 ఫ్లై ఓవర్లు నిర్మాణ దశలో ఉన్నాయి.
పూర్తయిన ఫ్లై ఓవర్ల జాబితా
హైదరాబాద్‌లో ఉన్న ఫ్లైఓవర్‌లు (పొడవును బట్టి)
హైదరాబాద్‌లో అండర్ పాస్‌లు
2021, ఏప్రిల్ 26నాటికి ఆరాంఘర్ జంక్షన్, మాదాపూర్‌లోని అయ్యప్ప సొసైటీ, రహేజా మైండ్‌స్పేస్ ఐటి పార్క్, ఎల్‌బి నగర్, హైటెక్ సిటీ రైల్వే స్టేషన్ మొదలైన ఏడు ప్రాంతాలలోని అండర్‌పాస్ లు  పూర్తయ్యాయి. మరో రెండు అండర్‌పాస్‌లు నిర్మాణంలో ఉన్నాయి.
మూలాలు
వర్గం:హైదరాబాదు వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు వర్గం:హైదరాబాదులోని ఫ్లైఓవర్లు
సోంపేట రైల్వే స్టేషను
సోంపేట రైల్వే స్టేషను, భారతదేశం లోని ఆంధ్రప్రదేశ్ రాష్ట్రంలో ఉంది. ఇది శ్రీకాకుళం జిల్లా పరిసరాల్లో ఉన్న సోంపేట-కంచిలి, కవిటి ప్రాంతాల ప్రజల అవసరాల కొరకు పనిచేస్తుంది. ఇది సోంపేట, కంచిలి చుట్టుపక్కల ప్రాంతాలలో ఒక ప్రధాన కేంద్రంగా ఉంది. ఇది ఆంధ్రప్రదేశ్ రాష్ట్రంలో శ్రీకాకుళం జిల్లాకు చెందిన ఒక గ్రామం ఒక మండలం అయిన కంచిలిలో ఉంది. ఈ స్టేషనులో 14 సూపర్ ఫాస్ట్ రైళ్లు, 18 ఎక్స్‌ప్రెస్ రైళ్లు, 6 ప్యాసింజర్ రైళ్లు రెండు దిశలలో ఈ స్టేషనులో ఆగుతాయి.
రైల్వే పునర్వ్యవస్థీకరణ
బెంగాల్ నాగ్‌పూర్ రైల్వే 1944 సం.లో జాతీయీకరణ చేశారు. ఈస్ట్ ఇండియన్ రైల్వే కంపెనీ యొక్క మొఘల్సరాయ్ తూర్పు భాగం, బెంగాల్ నాగ్‌పూర్ రైల్వే లతో కలిసి, తూర్పు రైల్వే 1952 ఏప్రిల్ 14 న ఏర్పడింది. 1955 సం.లో, దక్షిణ తూర్పు రైల్వేను ఈస్టర్న్ రైల్వే నుండి ఏర్పరచారు.ఇందులో ఎక్కువగా అంతకు ముందు బెంగాల్ నాగ్‌పూర్ రైల్వేచే నిర్వహించబడుతున్న రైలు మార్గాలున్నాయి.
కొత్తగా రైల్వే మండలాలు ఏప్రిల్ 2003 సం.లో ప్రారంభించారు, వాటిలో ఈస్ట్ కోస్ట్ రైల్వే, సౌత్ ఈస్ట్ సెంట్రల్ రైల్వే జోనులను నార్త్ ఈస్టర్న్ రైల్వే నుండి మలిచారు.
సదుపాయాలు
ఈ స్టేషనులో ఫస్ట్ క్లాస్ (వెయిటింగ్ హాల్) వేచి ఉండు గది, కంప్యూటరీకరణ రిజర్వేషన్లు కార్యాలయాలు, II తరగతి వేచి ఉండు గది, ఫుట్ బ్రిడ్జి (సన్నవారధి), ఒక పబ్లిక్ అడ్రస్ సిస్టమ్ ఉంది. ఒక కంప్యూటరీకరణ రిజర్వేషన్లు కౌంటర్ 08.00 గంటల నుండి 20.00 గంటల వరకు అందుబాటులో ఉంటుంది. ఈ స్టేషనుకు 4 ప్లాట్‌ఫారాలు ఉన్నాయి.
పరిపాలన
ఈ స్టేషనులో ఒక స్టేషన్ (సూపరింటెండెంట్) పర్యవేక్షకుడు, ముగ్గురు స్టేషన్ మాస్టర్లు 10 ట్రాఫిక్ పాయింట్స్ మెన్స్, ముగ్గురు బుకింగ్ క్లర్కులు నియమించ బడ్డారు. స్టేషన్ పర్యవేక్షకుడు స్టేషను యొక్క మొత్తం బాధ్యతలు, స్టేషన్ నిర్వహణ, సిబ్బంది పరిపాలన, వాణిజ్య గణాంకాలు అన్ని అంశాలకు బాధ్యత వహించాల్సి ఉంటుంది.
స్టేషనులో రైల్వే సీనియర్ సెక్షన్ ఇంజనీర్ కార్యాలయం కలిగి ఉంది. ఇక్కడి పర్మనెంట్ వే (పివే) శాఖ విభాగం రైలు మార్గాలు, రైల్వే లెవల్ క్రాసింగ్ గేట్ల నిర్వహణ పనులు చూస్తుంది.
వెలుపలి లంకెలు
వర్గం:శ్రీకాకుళం జిల్లా రైల్వే స్టేషన్లు వర్గం:తూర్పు తీర రైల్వే జోన్ వర్గం:తూర్పు తీర రైల్వే స్టేషన్లు వర్గం:ఖుర్దా రోడ్డు రైల్వే డివిజను వర్గం:ఆంధ్రప్రదేశ్ రైల్వే స్టేషన్లు
ఒంగోలు నగరపాలక సంస్థ
అధికార పరిధి
నగరపాలక సంస్థ 132.45 చదరపు కిలో మీటర్ల విస్తీర్నంలో విస్తరించి ఉంది.నగర పరిధిలో గృహాలు 61,694,ఎన్నికల వార్డులు 50, రహదారుల పొడవు 315కి.మీ., కాలువల పొడవు 740 కి.మీ.
జనాభా
2011 భారత జనాభా గణాంకాల ప్రకారం నగరపాలక సంస్థ జనాభా 2,52,739.
పరిపాలన
నగరపాలక సంస్థ మేయర్ నేతృత్వంలోని ఎన్నుకోబడిన సంస్థ దీని పరిపాలన నిర్వహిస్తుంది.నగరపాలక సంస్థ ప్రస్తుత కమిషనర్ ఎస్.వెంకట కృష్ణ. కార్పొరేషన్ కమిషనర్: ఎస్. వెంకట కృష్ణ
అవార్డులు, విజయాలు
2015 లో, పట్టణాభివృద్ధి మంత్రిత్వ శాఖ యొక్క స్వచ్ఛ భారత్ అభియాన్ ప్రకారం నగరపాలక సంస్థ స్వచ్చ భారత్ కార్యక్రమంలో దేశంలో 357 వ స్థానంలో ఉంది.
వెలుపలి లంకెలు
వర్గం:ఆంధ్రప్రదేశ్ స్థానిక సంస్థలు
హైదరాబాద్ లిటరరీ ఫెస్టివల్
హైదరాబాద్‌ లిటరరీ ఫెస్టివల్‌ (ఆగ్లం: Hyderabad Literary Festival) అనేది భారతదేశంలో, తెలంగాణ రాష్ట్రంలోని హైదరాబాదు నగరంలో ప్రతీయేటా నిర్వహించే సాహిత్య మహోత్సవం. ఇది అన్ని రూపాల్లో సృజనాత్మకతను జరుపుకునే మూడు రోజుల వార్షిక కార్యక్రమం. ప్రతిసారి ఒక అతిథి దేశం, ఒక భారతీయ భాషకు పెద్దపీట వేస్తారు.
హైదరాబాద్ లిటరరీ ఫెస్టివల్ దేశంలోని సాంస్కృతిక క్యాలెండర్‌లో ఒక ముఖ్యమైన సంఘటనగా ఉద్భవించింది. ఈ ఉత్సవాలలో రచయితలతో సంభాషణలు, వర్క్‌షాప్‌లు, పుస్తక ఆవిష్కరణలు, వివిధ పాఠశాల, కళాశాల విద్యార్థులతో సాంస్కృతిక కార్యక్రమాలు ప్రత్యేక ఆకర్షణగా నిలుస్తాయి.
శివ్-హరి
శివ్-హరి భారతదేశానికి చెందిన సంగీత దర్శకులు. వీరిలో సుప్రసిద్ధ సంతూర్ వాద్యకారుడు పండిట్ శివకుమార్ శర్మ, సుప్రసిద్ధ వేణు నాద సంగీతకారుడు పండిట్ హరిప్రసాద్ చౌరాసియా ఇద్దరు కలిసి హిందీలో ‘సిల్సిలా’, ‘లమ్హే’, ‘చాందిని’ వంటి హిట్ సినిమాలకు సంగీతాన్ని అందించారు. శివ-హరి కలిసి లైవ్ పర్ఫార్మెన్స్ చేస్తూనే ఉన్నారు. వారు 2011లో లండన్ మరియు సింగపూర్ వంటి పలు ప్రాంతాల్లో పర్యటించారు.
హైదరాబాద్ లిటరరీ ఫెస్టివల్
హైదరాబాద్ లిటరరీ ట్రస్ట్ నిర్వహించే హైదరాబాదు సాహిత్య ఉత్సవానికి తెలంగాణ ప్రభుత్వ పర్యాటక శాఖతో కలిసి అనేక విద్యా, సాహిత్య, సాంస్కృతిక సంస్థలు, ప్రచురణ సంస్థలు సహాయ సహకారాలు అందిస్తాయి.
శివ్-హరి
శివ్-హరి 1967లోనే గిటారిస్ట్ బ్రిజ్ భూషణ్ కబ్రా యొక్క చురుకైన భాగస్వామ్యంతో 'కాల్ ఆఫ్ ది వ్యాలీ' పేరుతో ఆల్బమ్‌ను రికార్డ్ చేశారు. ఈ ఆల్బమ్‌లో గిటార్‌ని వినూత్నంగా ఉపయోగించడం వల్ల పాశ్చాత్య దేశాల ప్రజలలో ఇది ప్రజాదరణ పొందింది. భారతీయ శాస్త్రీయ సంగీతంలో ఇప్పటివరకు రికార్డ్ చేయబడిన అత్యంత విజయవంతమైన ఆల్బమ్‌లలో ఇది ఒకటి.
హైదరాబాద్ లిటరరీ ఫెస్టివల్
2023 జనవరి 27 నుంచి మూడు రోజుల పాటు సైఫాబాద్‌లోని విద్యారణ్య హైస్కూల్ ప్రాంగణంలో హైదరాబాద్‌ లిటరరీ ఫెస్టివల్‌ నిర్వహించబడుతోంది. ఇందులో సాహిత్య చర్చాగోష్ఠులు, చిత్రలేఖనం, కథోత్సవం, కవితాగానం, ఛాయాచిత్రాల ప్రదర్శనలు, నృత్య, నాటిక ప్రదర్శనలు సందర్శకులను ఆకట్టుకుంటున్నాయి. దీనికి జర్మనీ అతిథి దేశంగా, కొంకణి భాషలో ఒకటిగా నిర్వహించబడడం విశేషం.
శివ్-హరి
మూలాలు
వర్గం:హిందీ సినిమా సంగీత దర్శకులు
హైదరాబాద్ లిటరరీ ఫెస్టివల్
మూలాలు
వర్గం:భారతీయ సాహిత్యం వర్గం:2010 స్థాపితాలు వర్గం:హైదరాబాదు పండుగలు వర్గం:హైదరాబాదు వర్గం:తెలంగాణ పర్యాటక ప్రదేశాలు
స్పీడ్ (1994)
thumb|సినిమా పోస్టరు స్పీడ్ అమెరికన్ యాక్షన్ థ్రిల్లర్ చిత్రం ఈ చిత్రం 1994 లో విడుదలైంది. ఇది జాన్ డి బోంట్ దర్శకత్వం వహించిన మొదటి చలన చిత్రం. కీను రీవ్స్, డెన్నిస్ హాప్పర్, సాండ్రా బుల్లక్, జో మోర్టన్, అలాన్ రక్, జెఫ్ డేనియల్స్ ఈ చిత్రంలో నటించారు. ఈ చిత్రం $30 మిలియన్ బడ్జెట్ తో తెరకెక్కిస్తే $350.4 మిలియన్ వసూళ్లు సాధించింది. ఇది 1995లో రెండు అకాడమీ పురస్కారాలు గెలుచుకున్నది: ఉత్తమ సౌండ్ ఎడిటింగ్, ఉత్తమ సౌండ్ మిక్సింగ్.
ప్లాట్లు
లాస్ ఏంజిల్స్ పోలీసు శాఖ (ఎల్.ఏ.పి.డి) స్వాట్ అధికారులు జాక్ ట్రావెన్, హ్యారీ టెంపుల్ $3 మిలియన్ అడుగుతున్న ఒక బాంబరు నుండి ఎలివేటరులో చిక్కుకున్నవారిని కాపాడుతారు. ఆ బాంబరు పేరు హోవార్డ్ పేన్ అని తరువాత తెలుస్తుంది. పేన్ ను వారు ముట్టడించగా అతను హ్యారీను అడ్డుపెట్టుకుని తప్పించికోబోతాడు. జాక్ హ్యారి కాలుపై కాల్చగానే పేన్ అతనిని వదిలేసి అక్కడి నుండి తప్పించుకునే ప్రయత్నంలో తన స్వంత పేలుడులో చనిపోయినట్లు నటిస్తాడు. జాక్, హ్యారీలను లెఫ్టినెంట్ మెక్ మెక్మాన్ ప్రశంసించి వారికి ధైర్య పతకాలతో సత్కరిస్తారు.
కొంత సమయం తరువాత, జాక్ ఒక సిటి బస్సు పేలుడును తిలకిస్తాడు. ఇప్పటికీ సజీవంగా ఉన్న పేన్, జాక్ కు ఒక పే ఫోన్ చేసి, ఆ బాంబును పోలినది మరొక బస్సులో ఉందని. ఒకసారి ఆ బస్సు 50 మైళ్ళ (80 కి.మి.) వేగాన్ని అందుకుని మరలా అంతకు తగ్గితే ఆ బాంబు పేలుతుందని హెచ్చరిస్తాడు. అతనుకు $3.7 మిలియన్ ఇవ్వకపోయినా లేక బస్సు నుండి ప్రయాణికులను దించినా బస్సును పేల్చడం కాయం అని బెదిరిస్తాడు. జాక్ ఫ్రీవేలో ట్రాఫిక్ మధ్య కదిలే ఆ బస్సులోకి దూకుతాడు, అది అప్పటికే 50 మైళ్ళ వేగాన్ని దాటుతుంది. అతను పరిస్థితిని డ్రైవర్ సామ్ కు వివరిస్తాడు. బస్సులో ప్రయాణిస్తున్న చిన్న క్రిమినల్ జాక్ తనను బంధించడానికే వచ్చాడని తన తుపాకీతో కాలుస్తాడు, పొరపాటున అది డ్రైవరుకు తగులుతుంది. మరొక ప్రయాణీకురాలయిన, అన్నీ పోర్టర్ బస్సును నడుపుతుంది. గత్యంత్రంలేక జాక్ ఆ బాంబు గురించి ప్రయాణికులకు చెప్తాడు. జాక్ కదులుతున్న బస్సు కిందకు వెళ్ళి ఆధారాల కోసం బాంబును పరీక్షించి విషయాన్ని చరవాణి ద్వారా హ్యారికు తెలియజేస్తాడు.
పోలీసులు బస్సును ఇంకా తెరవని 105 ఫ్రీవే పైకి పంపుతారు. మాక్ ప్రయాణికులు దింపాలనుకోగా జాక్ అందుకు ఒప్పుకోడు. పేన్ అనుమతితో అధికారులు గాయపడ్డారు సామ్ ను వైద్యం కోసం ఒక ట్రక్కులోకి ఎక్కిస్తారు. అదే సమయంలో తప్పించుకోబోతున్న ప్రయాణీకురాలను ఒక చిన్న బాంబుతో పేన్ హతమారుస్తాడు.
జాక్ ఆ ఫ్రీవేలోని ఒక భాగం అసంపూర్తిగా ఉందని తెలుసుకుంటాడు, వారు బస్సును మరింత వేగవంతం చేయించి, ఆ ఖాళీ మీదగా దూకిస్తారు. జాక్ ఆదేశించడంతో పోర్టర్ సమీపంలోని లాస్ ఏంజిల్స్ అంతర్జాతీయ విమానాశ్రయంలోని రన్వేపైకి బస్సును తీసుకెళ్తుంది. ఇంతలో హ్యారీ, పేన్ ను మాజీ అట్లాంటా బాంబు స్క్వాడ్ ఆఫీసరుగా గుర్తించి, లాస్ ఏంజిల్స్ లోని తన స్థానిక చిరునామా తెలుసుకుని అక్కడకు వెళ్తారు. వీరు వెళ్ళిన మరుక్షణమే పేన్ ఆ ఇంటిని పేల్చేడం వలన, హ్యారితో పాటు కొంతమంది మరణిస్తారు.
జాక్ ఒక టోవ్డ్ స్లెడ్జి సహాయంతో రన్వేపై చక్కర్లు కొడుతున్న బస్సు కిందకు వెళ్ళి బంబును తొలగించడానికి ప్రయత్నిస్తాడు. ఈ సమయంలో అనుకోకుండా టైర్లు, ఇంధన ట్యాంకులు పంక్చర్ అవడమే కాకుండ అతని టో లైన్ విడిపోతుంది. బస్సులో ఉన్న ప్రయాణికులు అతనిని పైకి లాగుతారు. హ్యారీ మరణించినట్లు, పేన్ బస్సులో ఉన్న ఒక కమెరా ద్వారా తమను చూస్తూనట్లు జాక్ తెలుసుకుంటాడు. పేన్ ను మోసం చేయడానికి మాక్ దగ్గరిలో ఉన్న మీడియాతో ఆ బస్సునుండి వెళ్తున్న బ్రాడ్కాష్ట్ ను లూప్ లో ఉంచుతారు. ప్రయాణికులు ఒక విమానాశ్రయం బస్సులోకి ఎక్కిస్తారు. బస్సు టైర్ ఫ్లాట్ అవుతుంది, బలవంతంగా జాక్, అన్నీ ఒక ఫ్లోర్ యాక్సెస్ ప్యానెల్ ద్వారా తప్పించుకుంటారు. ఇంధనం అయిపోయిన బస్సు వేగం 50 మైళ్ళకు తగ్గగానే ఖాళీగా ఉన్న బోయింగ్ 707 కార్గో విమానాన్ని తగిలి పేలిపోతుంది.
జాక్, మాక్ పెర్షింగ్ స్క్వేర్ కు వెళ్ళి బాంబరు అడిగిన డబ్బును ఒక చెత్త కుండీలో వేస్తారు.తాను మోసంచేయబడిన విషయం తెలుసుకున్న పేన్ పోలీసు అధికారి దుస్తులు ధరించి అన్నీను అపహరిస్తాడు. జాక్ అతనను వెంబడించి మెట్రో రెడ్ లైన్ సబ్వేలోకి వెళ్ళి అన్నీకు వేసిన బాంబును చూస్తాడు. పేన్ సబ్వే రైలును హైజాక్ చేసి, అన్నీకు ఒక పోల్ తో చేతిసంకెళ్లు వేస్తాడు. రైలు కదలగానే జాక్ ఎక్కుతాడు. పేన్ రైలు డ్రైవర్ ను చంపేస్తాడు. అతని దగ్గర ఉన్న బ్యాగ్ లోని డబ్బులు ఒక డై ద్వారా నాశనం అవుతాయి. అతను, జాక్ కు రైలు పైకప్పు మీద పోరాటం జరుగుతుంది. పేన్ కు ఒక ఓవర్ హెడ్ లైట్ సిగ్నల్ వలన శిరచ్చేదం అవుతుంది.
మూలాలు
వర్గం:1994 సినిమాలు
గట్టుపల్లె (గోపవరం)
గట్టుపల్లె, కడప జిల్లా, గోపవరం మండలానికి చెందిన రెవెన్యూయేతర గ్రామం.
వర్గం:గోపవరం మండలంలోని గ్రామాలు
ఖైరతాబాద్ మండలం (హైదరాబాద్ జిల్లా)
ఖైరతాబాద్ మండలం, తెలంగాణ రాష్ట్రం, హైదరాబాద్ జిల్లాకు చెందిన మండలం. 2011 భారత జనగణన ప్రకారం, ఖైరతాబాద్ మండల విస్తీర్ణం 17.14 చ.కి.మీ., జనాభా 2,71,385.
ఈ మండలం మొత్తం ప్రాంతం  హైదరాబాద్ మహానగర పాలక సంస్థ పరిధిలోకి వస్తుంది. ఇది సికింద్రాబాదు రెవెన్యూ డివిజను పరిధిలో ఉంది.
వెలుపలి లంకెలు
వర్గం:హైదరాబాదులోని ప్రాంతాలు వర్గం:హైదరాబాదు వర్గం:హైదరాబాదు జిల్లా
గురజాల రెవెన్యూ డివిజను
గురజాల రెవెన్యూ డివిజను, పల్నాడు జిల్లా చెందిన పరిపాలనా విభాగం. గురజాల పట్టణంలో ఈ విభాగం ప్రధాన కార్యాలయం ఉంది.జిల్లాలోని మూడు రెవెన్యూ డివిజన్లలో ఇది ఒకటి, సత్తెనపల్లి,నరసరావుపేటతో పాటు 2013లో తొమ్మిది మండలాలతో ఏర్పడింది. 4 ఏప్రిల్ 2022న, ఇది పది మండలాలను కలిగి ఉండేలా పునర్నిర్మించబడింది.పూర్వం గురజాల రెవెన్యూ డివిజన్ గుంటూరు జిల్లాలో ఉండేది. జిల్లాల పునర్విభజన తర్వాత పల్నాడు జిల్లాకు మార్చబడింది.
చెదలు
చెద లేదా చెదపురుగు (ఆంగ్లం Termites) ఒక విధమైన కీటకాలు. వీటిని సాధారణంగా తెల్ల చీమలు (White ants) అని పిలిచినా, ఇవి నిజమైన చీమలు కావు. చెదపురుగులు సాంఘికంగా జీవించే కీటకాలలో ఒకటిగా ఐసోప్టెరా (Isoptera) క్రమంలో వర్గీకరిస్తారు. అయితే నిజంగా సాంఘికంగా జీవించే కీటకాలన్నింటినీ హైమెనోప్టెరా క్రమంలో ఉంచుతారు.
వర్గం:కీటకాలు
నిక్టాజినేసి
నిక్టాజినేసి (లాటిన్ Nyctaginaceae) పుష్పించే మొక్కలలో ఒక కుటుంబం.
మూలాలు
వర్గం:నిక్టాజినేసి
హల్వా
thumb|308x308px|భారతదేశంలో అన్ని ప్రాంతాలలో దొరికే మిఠాయి హల్వా
హల్వా భారతదేశంలోని అన్ని ప్రాంతాలలో దొరకే మిఠాయి. ఒక్కొక్క ప్రాంతములో ఒక్కొక్క విధంగా తయారు చేస్తుంటారు. కేరళ హాల్వా తయారీకి బహు ప్రసిద్ధి.
హల్వా తయారీ విధానం
హల్వా ముఖ్యంగా రెండు రకాలు అవి.
కావలసిన పదార్ధాలు
2 కప్పుల గోధుమ లు,2 కప్పుల పంచదార,1 కప్పు నీరు, మిఠాయి రంగు,1 కప్పు నెయ్యి.
గోధుమలను ఓ గిన్నెలో తీసుకొని అవి మునిగేటట్లు నీరు పోసి రాత్రంతా నానబెట్టాలి.మరుసటి రోజు నానిన గోధుమలను మిక్సీలో మెత్తగా రుబ్బుకోవాలి.అప్పుడు గోధుమ పాలు తయారవుతాయి.
ఇప్పుడు మందపాటి అడుగు ఉన్న పాత్రలో 2 కప్పుల పంచదార ఒక కప్పు నీరు పోసి పాకం పట్టుకోవాలి.ఇప్పుడు ఈ పాకంలో గోధుమ పాలు పోసి అడుగంటకొండా సన్నటి సెగపై కలుపుతూ ఉండాలి.హల్వా దగ్గర పడుతుండగా నెయ్యి పోస్తూ కలుపుతూఉండాలి.మొత్తం గట్టి పడినతర్వాత జీడిపప్పు, మిఠాయి రంగు వేసి కలపాలి.ఆ తర్వాత దించి వేసి ఓ వెడల్పాటి పళ్ళెంలో నెయ్యి రాసి తయారైన హల్వాను వేసి చల్లారబెట్టాలి.చివరగా ముక్కలుగా కోయాలి.
మాడుగుల హల్వా
విశాఖ జిల్లా మాడుగుల వేదికగా 1890లో తొలిసారి హల్వాను తయారు చేశారు. ఇది మాడుగుల హల్వా గా అంతర్జాతీయ స్థాయిలో గుర్తింపు పొందింది. గోధుమపాలు, నెయ్యి, బాదం పప్పు, జీడిపప్పు వంటి పదార్ధాలతో రుచికరమైన హల్వా తయారు అవుతుంది. 2022లో భారత పోస్టల్ శాఖ మాడుగుల హల్వాతో ఉన్న ఓ పోస్టల్ స్టాంప్ ను విడుదల చేసి దీనికి మరింత విశిష్ట స్థానం కల్పించింది.
మూలాలు
వర్గం:వంటలు వర్గం:మిఠాయిలు
ఘొగా
భౌగోళికం, జనాభా
Ghoga (27) అన్నది అమృత్‌సర్ జిల్లాకు చెందిన అజ్నలా తాలూకాలోని గ్రామం, ఇది 2011 జనగణన ప్రకారం 181 ఇళ్లతో మొత్తం 1015 జనాభాతో 218 హెక్టార్లలో విస్తరించి ఉంది. సమీప పట్టణమైన అజ్నలా అన్నది 15 కి.మీ. దూరంలో ఉంది. గ్రామంలో మగవారి సంఖ్య 524, ఆడవారి సంఖ్య 491గా ఉంది. షెడ్యూల్డ్ కులాల సంఖ్య 588 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37165.
విద్యా సౌకర్యాలు
సమీపబాలబడులు (Jasraur) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాలలు (Jasrur) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Jasrur) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Jagdev khurd) గ్రామానికి 5 నుంచి 10 కిలోమీటర్ల లోపే ఉంది.
సమీపవృత్తివిద్యా శిక్షణ పాఠశాలలు (అజ్నలా) గ్రామానికి 10 కిలోమీటర్ల కన్నా దూరంలో ఉంది. సమీపఅనియత విద్యా కేంద్రాలు (అజ్నలా) గ్రామానికి 10 కిలోమీటర్ల కన్నా దూరంలో ఉంది.
సమాచార, రవాణా సౌకర్యాలు
. పబ్లిక్ బస్సు సర్వీసుగ్రామంలో లేదు. సమీపపబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ఆటోలుగ్రామంలో లేదు. సమీపఆటోలు గ్రామానికి 10 కిలోమీటర్ల కన్నా దూరంలో ఉంది. టాక్సీలుగ్రామంలో లేదు. సమీపటాక్సీలు గ్రామానికి 10 కిలోమీటర్ల కన్నా దూరంలో ఉంది.
సమీపమట్టి రోడ్డు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
వ్యవసాయ ఋణ సంఘంగ్రామంలో లేదు. సమీపవ్యవసాయ ఋణ సంఘం గ్రామానికి 10 కిలోమీటర్ల కన్నా దూరంలో ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
4 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 6 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
0 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Ghoga (27) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
Ghoga (27) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
మాడపాటి హనుమంతరావు
మాడపాటి హనుమంతరావు (జనవరి 22, 1885 - నవంబరు 11, 1970) ప్రముఖ రాజకీయ నాయకుడు, రచయిత. హనుమంతరావు 20వ శతాబ్ది తొలిదశకంలో హైదరాబాద్ రాజ్యంలోని తెలుగు ప్రాంతాల్లో (నేటి తెలంగాణ) ఆంధ్రోద్యమం వ్యాప్తిచేసేందుకు కృషిచేశారు. ఆయన చేసిన కృషికి గాను ఆంధ్ర పితామహుడు అన్న పేరును పొందారు. న్యాయవాద వృత్తిని చేపట్టిన మాడపాటి, విజయవంతమైన లాయరుగా పేరుపొందారు. తీరిక సమయాలన్నిటా ఆంధ్రోద్యమానికి, తెలంగాణాలో గ్రంథాలయాల అభివృద్ధికి కేటాయించేవారు. ఆంధ్రజనసంఘం, ఆంధ్రమహాసభ వంటి ప్రజాసంఘాల స్థాపనలోనూ, వాటి నిర్వహణలోనూ కీలకపాత్ర వహించారు. తర్వాతి తరం ప్రజానాయకులు వీరిని మితవాదిగా గుర్తించారు. అయితే నైజాం ప్రాంతంలో తర్వాతి తరం రాజకీయ నాయకత్వం ఏర్పడడానికి పునాదిగా వీరు చేసిన కృషి సార్థకమైనది. ఆయన ప్రజాహితరంగంలో, సాంస్కృతిక చైతన్యం కలిగించడంలో ఎంతో కృషిచేసినా చాలా కాలం వరకూ క్రియాశీలకమైన రాజకీయాల్లోకి అడుగుపెట్టలేదు. 1952లో శాసనసభకు పోటీచేసి ఓడిపోయారు. హైదరాబాద్ నగరానికి తొలి మేయరు పదివిని అధిష్టించారు.
వ్యక్తిగత జీవితం
వీరు 1885 జనవరి 22 (తారణ సంవత్సర మాఖ శుద్ధ షష్ఠి) న కృష్ణా జిల్లా, నందిగామ తాలూకా పొక్కునూరులో వెంకటప్పయ్య, వెంకట సుబ్బమ్మ దంపతులకు జన్మించారు. వీరు ఆరువేల నియోగి బ్రాహ్మణులు. ఆయన తండ్రి గ్రామాధికారిగా పనిచేసేవాడు. 1904 లో మాడపాటి వారికి తమ చిన మేనమామ గారి కుమార్తె అన్నపూర్ణమ్మతో వివాహమైంది. వీరిరువురికి లక్ష్మీబాయి అనే కుమార్తె జన్మించింది. దురదృష్ట వశాత్తూ అన్నపూర్ణమ్మ అకాలమరణం చెందారు. తదనంతరం, 1918 లో గొల్లమూడి హనుమంతరావు కుమార్తె మాణిక్యమ్మను వివాహమాడారు. మాడపాటివారికి, మాణిక్యమ్మకు సుకుమార్ జన్మించాడు. 1964 లో సుకుమార్ కు సుచేతతో వివాహమైంది. సుచేత, వరంగల్ వాస్తవ్యులు ఎర్ర జగన్మోహన్ రావు, పద్మావతిల పెద్ద కుమార్తె. దురదృష్టవశాత్తూ సుకుమార్ అకాలమరణం చెందారు. శ్రీమతి సుచేత మాత్రం మాడపాటి హనుమంతరావు బాలికోన్నత పాఠశాలకు తమ సేవలను అర్పితం చేసారు. 1951లో ఆయన హైదరాబాద్ నగర మేయర్‌గా ఎన్నికయ్యారు. 1958లో శాసనమండలి తొలి అధ్యక్షునిగా బాధ్యతలు నిర్వహించారు.
రచనారంగం
మాడపాటివారు మంచి కవి, రచయిత. మాడపాటి మొత్తం పదమూడు కథలు రాశారు. వీటిలో హృదయశల్యం, రాణీసారందా, ముసలిదాని ఉసురు, నేనే, అగ్ని గుండం, నాడు నీ పంతం, నేడు నా పంతం, ఆత్మార్పణం, తప్పు, ఎవరికి, విధి ప్రేరణం అనే కథలు 'మల్లికాగుచ్చం' పేరుతో 1911 లో పుస్తక రూపం దాల్చాయి. మాడపాటికి రచయితగా శాశ్వత కీర్తిని అందించిన గ్రంథం 'తెలంగాణా ఆంధ్రోద్యమం'. మాడపాటి హనుమంతరావు గారు బహుభాషావేత్త. రైతాంగ జీవితంపై 1912లో తొలి కథానిక ‘ఎవరికి?’ రచించిన మాడపాటి హనుమంతరావు జీవితం కేవలం సాహిత్యరంగానికే పరిమితం కాలేదు. తెలుగువారి సాంస్కృతిక, సాంఘిక, రాజకీయ జీవనాన్ని ఆయన తన ఆచరణతో గాఢంగా ప్రభావితం చేశారు. పాత్రికేయునిగా కూడా ఆయన తనదైన ముద్ర వేశారు.
ఆంధ్రోద్యమం
తెలంగాణా ప్రాంతంలో నిజాం పాలనకు వ్యతిరేకముగా ప్రజలను మేల్కొలిపి సంఘటితం చేసి ఆంధ్ర మహాసభను నెలకొల్పారు. రాజకీయ రంగంలో మాడపాటి వారిది మితవాదధోరణి. ఆయన తోటి ప్రజాసేవకులతో పాటు ఆయన గురించి కూడా తెలియజేస్తూ వినతిపత్రాలు సమర్పించడం, వాదించడం, నచ్చజెప్పడం వంటివే వారి రాజకీయ పరికరాలని, వారి ప్రజానాయకత్వంలో ఆందోళనలు, ఉద్యమాలు, వ్యతిరేకించడం వంటివి లేవని తర్వాతి తరం నేతలు పేర్కొన్నారు. అయితే కొందరు చరిత్రకారులు వారి పాత్ర గురించి తెలియజేస్తూ తర్వాతి తరం వారు అతివాదులై తీవ్రకృషిచేయడానికి వీరి మితవాద నాయకత్వమే పునాది అని, 1920ల్లో వీరు చేసిన కృషిని తర్వాతి వారు మితవాదమన్నా అప్పటికి అదే అతివాదమని వివరించారు. మాడపాటి హనుమంతరావును భిన్న రాజకీయ దృక్పథాలు, వేర్వేరు సిద్ధాంత ప్రాతిపాదికలు ఉన్నవారు కూడా గౌరవించేవారు. తెలంగాణలో చైతన్యానికి ఆయన చేసిన తొలియత్నాలే కారణం కావడమే వారి పట్ల ఆ గౌరవానికి కారణం. ఆయన ఆంధ్రమహాసభకు పెద్దదిక్కువలె వ్యవహరించేవారు. నిజాం ప్రభుత్వ విధానాల కారణంగా తెలంగాణలో తెలుగుభాష దెబ్బతింటున్నప్పుడు ఆయన తెలుగుభాష, తెలుగు సంస్కృతి వికాసానికి ఎనలేని కృషి చేశారు. ఈ నేపథ్యంలో ఆయన కృషిని గురించి ప్రస్తావిస్తూ రావి నారాయణరెడ్డి "తెలంగాణాలో తెలుగుభాషకు ఒక గౌరవస్థానాన్ని కలిగించి, తెలుగువారికి తెలుగుభాషను నేర్పిన ఘనత కూడా వారిదే. నాతోటి యువకులెందరో ఆయన వల్ల ప్రాభావితులై ఆంధ్ర వాఙ్మయంతో పరిచయం ఏర్పరుచుకున్నారు. నాలాగే ఇంకెందరినో ప్రభావితులను చేసిన పంతులుగారికి ఆంధ్ర పితామహుడన్న బిరుదు ఆయన పట్ల సార్థకతను సంతరించుకుంది." అన్నారు. ఆంధ్రోద్యమాన్ని ఆరంభ దశ నుంచి ఓ మహోద్యమంగా మలిచేవరకూ సాగిన ఆయన జీవనపథంలో పలువురు తర్వాతి తరం మహానాయకుల్లో రాజకీయ నేతృత్వాన్ని ఆయనే మొదట ప్రోత్సహించారు. ఆంధ్రోద్యమంలో పనిచేయగలిగిన వారిని స్వయంగా గుర్తించి, వారికి తగిన బాధ్యతలు అప్పగించారు. వారి చేతిలో తర్వాతి తరం తెలంగాణా పోరాట నాయకత్వం రూపుదిద్దుకున్నది అన్నా అతిశయోక్తికాదు.
గ్రంథాలయోద్యమం
ఆయన గ్రంథాలయోద్యమంలోనూ చెప్పుకోదగ్గ కృషి సాగించారు. ఈ క్రమంలో ఆయన తనకు సన్మానం ద్వారా లభించిన సొమ్మును కూడా గ్రంథాలయాల అభివృద్ధికే అందజేశారు. హైదరాబాద్‌లోని శ్రీకృష్ణదేవరాయాంధ్ర భాషానిలయం, హనుమకొండలోని రాజరాజనరేంద్ర ఆంధ్ర గ్రంథాలయం కూడా ఆయన అభివృద్ధి చేసినవే. వీటిలో శ్రీ కృష్ణదేవరాయాంధ్ర భాషానిలయం నిజాం పాలిత తెలుగు ప్రాంతంలోని తొలి తెలుగు గ్రంథాలయంగా చారిత్రిక ప్రశస్తి పొందింది. గ్రంథాలయాల ద్వారానే చైతన్యాన్ని వ్యాప్తిచేయాలన్న దృక్పథంతో సాగిన ఆయన ప్రయత్నం సత్ఫలితాలనిచ్చింది.
రాజకీయరంగం
రాజకీయ రంగంలో ప్రత్యక్ష కార్యాచరణ, క్రియాశీల రాజకీయం వంటివి మాడపాటి హనుమంతరావు ప్రముఖంగా చేపట్టలేదు. దీనికి ముఖ్యకారణం ఆయన ప్రజాజీవనంలో ప్రవేశించిన 20వ శతాబ్ది తొలి రెండు దశాబ్దాల నాటి హైదరాబాద్ రాజ్య స్థితిగతులే కారణం. అప్పటి పరిస్థితుల్లో హిందువులు నిర్వహించుకునే ప్రతి సభాసమావేశానికి ముందస్తు అనుమతి తప్పనిసరి. ఆ అనుమతుల్లో కూడా రాజకీయాలు చర్చించకూడదన్న షరతు ప్రముఖంగా ఉండేది. అప్పటికి రాజకీయ కార్యకలాపాలపై ఉన్న నిషేధాన్ని ఎదిరించి నిలిచినవారు లేకపోలేదు. కానీ వారంతా అతికొద్ది సమయంలోనే రాజ్యబహిష్కరణ వంటి విధినిషేధాలకు గురయ్యారు. అప్పటి స్థితిగతుల గురించి ఒక్కమాటలో చెప్పాల్సివస్తే ఆనాటి హైదరాబాద్ రాజ్యంలో రాజకీయాలకు తావుండేది కాదు.
మాడపాటి హనుమంతరావు తన ప్రజాజీవితంలో ఒకే ఒకసారి క్రియాశీల రాజకీయాల్లో పాల్గొని శాసనసభకు 1952లో పోటీచేశారు. కాకుంటే ఆయన ఆ ఎన్నికల్లో ఓటమి పాలయ్యారు. హైదరాబాద్ నగరానికి తొలి మేయరుగా పనిచేసిన ఘనత ఆయనకు దక్కింది. అలాగే ఆంధ్రప్రదేశ్ రాష్ట్ర శాసనమండలిలోనూ ఆయనకు స్థానం దక్కింది. ఆ శాసనమండలికి తొలి అధ్యక్షునిగానూ ఆయన వ్యవహరించారు.
విమర్శలు
1920ల్లో ఈ వ్యూహం సత్ఫలితాలు ఇచ్చినా తర్వాత దశాబ్దాలు గడుస్తున్నా, స్థితిగతులు మారుతున్నా మాడపాటి అదే మార్గంలో కొనసాగుతుండడంతో ఆయన వైఖరి తర్వాతి తరం నాయకుల విమర్శలకు లోనైంది. ఒకసారి రెడ్డి హాస్టల్ విద్యార్థులు సత్యాగ్రహం చేయగా పోలీసులు వారిని చిత్రహింసల పాలుచేశారు. ఆ సందర్భంలో స్టేట్ కాంగ్రెస్ పక్షాన సత్యాగ్రహం చేయమని మాడపాటి హనముంతరావుతో సహా బూర్గుల రామకృష్ణారావు, ముందుముల నరసింగరావు, కొండా వెంకట రంగారెడ్డి వంటి మితవాద నాయకులను ఆరుట్ల రామచంద్రారెడ్డి ఆహ్వానించగా, "సత్యాగ్రహాలు చేసి జైళ్ళపాలై సంపాదన పాడుచేసుకోమని, కోర్టుల్లో తాము చేయగలిగిన పని ఏదైనా ఉంటే చెప్పమని" బదులిచ్చినట్టు ఆరుట్ల వ్రాశారు.
వ్యక్తిత్వం
మాడపాటి హనుమంతరావు దూరదృష్టి, స్వార్థరాహిత్యం, క్రమశిక్షణ, నిర్వహణలో దక్షత వంటివి కలిగిన వ్యక్తి. అందరినీ కలుపుకుపోయే లక్షణం, ఉద్వేగం లేని స్వభావం వల్ల ఆయన అజాతశత్రువుగా నిలిచారు. దేశసేవ చేసే ఉత్సాహంలో ఉద్రేకం పొందకూడదన్నది ఆయన అభిప్రాయం. వృత్తిరీత్యా తనను సంప్రదించవచ్చే క్లయింట్లు, రాజకీయరీత్యా సహచరులు మొదలుకొని అందరితోనూ ఆత్మీయంగా వ్యవహరించేవారు. ఈ లక్షణాలకు తోడు నాటి హైదరాబాద్ రాష్ట్రపు స్థితిగతుల్లోని అజ్ఞానాంధకారాన్ని చైతన్యంతో తొలగించే తొలి ప్రయత్నం చేసినవారు కావడంతో తన జీవితకాలంలో అపరిమితమైన గౌరవాన్ని పొందారు. రాజకీయాల్లో ఆయన మితవాది, అయినా ఆయన రాజకీయాదర్శాలను వ్యతిరేకించే కమ్యూనిస్టులు కూడా వారిని ఎంతగానో గౌరవించేవారంటే వారి వ్యక్తిత్వం వెల్లడవుతోంది.
ప్రాచుర్యం
తెలంగాణలో చైతన్యాన్ని తెచ్చిన తొలి తెలుగు నాయకునిగా మాడపాటి హనుమంతరావు గొప్ప ప్రాచుర్యం, గౌరవం పొందారు. హైదరాబాద్ నగరంలో ఆంధ్ర కుటీరం పేరిట నిర్మించుకున్న ఆయన ఇంటికి ఆంధ్రోద్యమ కాలంలో నాయకులు, విద్యార్థులు తరచుగా వస్తూండేవారు. తెలంగాణ జిల్లాల నుంచి హైదరాబాద్ పనిమీద వచ్చినప్పుడల్లా విద్యార్థులు, విద్యావంతులు తప్పనిసరిగా గోల్కొండ (ప్రతాపరెడ్డి ఇల్లుకు పెట్టుకున్న పేరు)లో సురవరం ప్రతాపరెడ్డిని, ఆంధ్రకుటీరంలో మాడపాటి వారిని ఒక ఆచారంలా సందర్శించుకునేవారు. ఆ విషయం తెలంగాణ సాయుధ పోరాటం ముందు స్థితిగతులను ప్రతిబింబించేలా వ్రాసిన చారిత్రిక నవల చిల్లర దేవుళ్ళులో ప్రస్తావించబడింది. ఆ నవలలో రచయిత దాశరథి రంగాచార్యులు ఆంధ్రపితామహ మాడపాటి హనుమంతరావును ఓ పాత్రగా మలిచి వారితో కథానాయకునికి నైజాంలోని తెలుగు దుస్థితి వివరింపజేస్తారు.
పురస్కారాలు, గౌరవాలు
ఆయన తెలంగాణా రాజకీయరంగంలో వహించిన బాధ్యతలను పురస్కరించుకుని ఆంధ్రపితామహుడన్న బిరుదుతో వ్యవహిరిస్తూంటారు. ఉస్మానియా విశ్వవిద్యాలయం ఆయనను గౌరవ డాక్టరేట్‌తో, భారత ప్రభుత్వం ‘పద్మ భూషణ్’ బిరుదుతో గౌరవించాయి.
మరణం
మాడపాటి 1970, నవంబరు 11న తన 85వ ఏట కన్నుమూశారు.
బయటి లింకులు
వర్గం:1885 జననాలు వర్గం:1970 మరణాలు వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు వర్గం:కృష్ణా జిల్లా రాజకీయ నాయకులు వర్గం:తెలుగు కవులు వర్గం:తెలుగు రచయితలు వర్గం:హైదరాబాదు జిల్లా గ్రంథాలయోద్యమ నేతలు వర్గం:హైదరాబాదు నగర మేయర్లు వర్గం:హైదరాబాదు జిల్లాకు చెందిన ఆంధ్రప్రదేశ్ శాసనమండలి సభ్యులు వర్గం:ఆంధ్రప్రదేశ్ శాసనమండలి అధ్యక్షులు వర్గం:హైదరాబాదు జిల్లా న్యాయవాదులు వర్గం:హైదరాబాదు జిల్లా విద్యాదాతలు వర్గం:ఈ వారం వ్యాసాలు వర్గం:తెలుగు గ్రంధాలయ ప్రముఖులు
మచ్చ ప్రభాకర్
మచ్చ ప్రభాకర్ (1953 - జనవరి 23, 2018) తెలంగాణ రాష్ట్రానికి చెందిన కవి, రచయిత, అనువాదకుడు. తెలంగాణ రచయితల వేదిక జాతీయ కార్యదర్శిగా పనిచేశాడు.
జననం - విద్యాభ్యాసం
ప్రభాకర్ 1953లో రాజన్న సిరిసిల్ల జిల్లా, ముస్తాబాద్ మండలం పోత్గల్‌ గ్రామంలోని పద్మశాలి కుటుంబంలో జన్మించాడు. ముస్తాబాద్‌లో మెట్రిక్యులేషన్‌, సిద్దిపేటలో ఇంటర్‌ పూర్తిచేశాడు. అనంతరం హైదరాబాదులోని అడిక్‌మెట్ కళాశాలలో డిగ్రీ చేస్తుండగానే అనాటి విప్లవ ఉద్యమాలపై సాగిన నిర్బంధం వలన అహ్మద్‌నగర్ లో ఉన్న తన అమ్మమ్మ ఇంటికి వలసపోయాడు. అక్కడ ఒక సంవత్సరంపాటు నేతకార్మికునిగా పనిచేసాడు.
వివాహం
ప్రభాకర్ కు పుష్పతో వివాహం జరిగింది. వీరికి ఒక కుమారుడు, ఒక కూతురు.
ఉద్యోగం
1977లో ముంబై వెళ్లి అక్కడి ఆంధ్రా పాఠశాలలో ఉపాధ్యాయునిగా పనిచేసి 2014లో పదవీ విరమణ చేశాడు.
రచనా ప్రస్థానం
ముంబైలోని కార్మికులను ఏకంచేసి అనేక ఉద్యమాలను నడిపించాడు. తెలంగాణ నుంచి వెళ్ళిన కార్మికులకు భావజాల శిక్షణ తరగతులను నిర్వహించాడు. నేడు ముంబైలో కొనసాగుతున్న తెలుగు సాహితీ వేత్తలందరికీ దాదాపు గురువుగా నిలిచాడు.
మరణం
ఇటీవలే పదవీ విరమణ చేసిన ప్రభాకర్‌ భార్య పుష్ప 2018, జనవరి 2న గుండె పోటుతో చనిపోయింది. అప్పటినుంచి తీవ్ర మానసిక ఒత్తిడికి గురైన ప్రభాకర్ 2018, జనవరి 23 మంగళవారం ఉదయం ముంబైలో ఉరి వేసుకొని ఆత్మహత్య చేసుకున్నాడు.
మూలాలు
వర్గం:తెలంగాణ రచయితలు వర్గం:తెలంగాణ కవులు వర్గం:తెలుగువారు వర్గం:తెలుగు రచయితలు వర్గం:తెలుగు కవులు వర్గం:1953 జననాలు వర్గం:2018 మరణాలు వర్గం:కరీంనగర్ జిల్లా కవులు‎ వర్గం:రాజన్న సిరిసిల్ల జిల్లా వ్యక్తులు
చార్మినార్ మండలం (హైదరాబాద్ జిల్లా)
చార్మినార్ మండలం,తెలంగాణ రాష్ట్రం, హైదరాబాద్ జిల్లాకు చెందిన మండలం. 2011 భారత జనగణన ప్రకారం, చార్మినార్ మండల విస్తీర్ణం 5.74 చ.కి.మీ., జనాభా 2,37,594.
పలాస రైల్వే స్టేషను
పలాస రైల్వే స్టేషను, భారత దేశము లోని ఆంధ్ర ప్రదేశ్ రాష్ట్రంలో ఉన్న పలాస-కాశీబుగ్గ, శ్రీకాకుళం జిల్లా పరిసరాల్లో ప్రాంతాలలో పనిచేస్తుంది.
చరిత్ర
విజయవాడ జంక్షన్ నుండి కటక్ వరకు ఉన్న 1,288 కిమీ (800 మైళ్ళు) మొత్తం తీరం వెంబడి సాగిన రైలు మార్గములు (రైల్వే ట్రాక్ల) ను 1893 సం. - 1896 సం. మధ్య కాలం సమయంలో, ఈస్ట్ కోస్ట్ స్టేట్ రైల్వే నిర్మించింది, ట్రాఫిక్‌కు కూడా తెరిచింది. 1898-99 సం.లో బెంగాల్ నాగ్‌పూర్ రైల్వే దక్షిణ భారతదేశం రైలు మార్గములు (లైన్ల) కు కలుపబడింది. తదుపరి కాలంలో 79 కిమీ (49 మైళ్ళు) విజయనగరం-పార్వతీపురం రైలు మార్గము 1908-09 సం.లో ప్రారంభించబడింది, సాలూర్ వరకు పొడిగింపును 1913 సం.లో నిర్మించారు. పార్వతీపురం-రాయ్‌పూర్ రైలు మార్గము 1931 సం.లో పూర్తయింది.
విద్యుద్దీకరణ
పలాస-తిలరు విభాగం 1998-99 సం.లో దీని విద్యుద్దీకరణ జరిగింది.
ప్రయాణీకుల ప్రయాణాలు
పలాస రైల్వే స్టేషను రోజువారీ సుమారు 75,000 మంది ప్రయాణీకులకు సేవలందిస్తుంది
రైల్వే పునర్వ్యవస్థీకరణ
బెంగాల్ నాగ్‌పూర్ రైల్వే 1944 సం.లో జాతీయీకరణ చేశారు. ఈస్ట్ ఇండియన్ రైల్వే కంపెనీ యొక్క మొఘల్సరాయ్ తూర్పు భాగం, బెంగాల్ నాగ్‌పూర్ రైల్వే లతో కలిసి, తూర్పు రైల్వే 1952 ఏప్రిల్ 14 న ఏర్పడింది. 1955 సం.లో, దక్షిణ తూర్పు రైల్వేను ఈస్టర్న్ రైల్వే నుండి ఏర్పరచారు. ఇందులో ఎక్కువగా అంతకు ముందు బెంగాల్ నాగ్‌పూర్ రైల్వేచే నిర్వహించబడుతున్న రైలు మార్గములు ఉన్నాయి.
కొత్తగా రైల్వే మండలాలు ఏప్రిల్ 2003 సం.లో ప్రారంభించారు, వాటిలో ఈస్ట్ కోస్ట్ రైల్వే, సౌత్ ఈస్ట్ సెంట్రల్ రైల్వే జోనులను నార్త్ ఈస్టర్న్ రైల్వే నుండి మలిచారు.
బయటి లింకులు
వర్గం:శ్రీకాకుళం జిల్లా రైల్వే స్టేషన్లు వర్గం:ఖుర్దా రోడ్డు రైల్వే డివిజను వర్గం:1893 రైల్వే స్టేషన్లు ప్రారంభం వర్గం:తూర్పు తీర రైల్వే జోన్ వర్గం:తూర్పు తీర రైల్వే స్టేషన్లు వర్గం:ఆంధ్రప్రదేశ్ రైల్వే స్టేషన్లు
భద్రకాళీ దేవాలయం (వరంగల్)
స్థలపురాణం
ప్రతాపరుద్రుని కాలానికే అమ్మవారు భక్తులకు కొంగు బంగారమై వారి కోర్కెలను తీరుస్తూ ఉండినట్లూ 'ప్రతాపరుద్ర చరిత్రం' 'సిద్ధేశ్వర చరిత్రం' గ్రంథాలలో కనిపిస్తుంది. ఒకనాడు సుదర్శనమిత్రుడనే పండితుడు నూరుగురు విద్వాంసులు కొలువగా ఏనుగుమీద ఎక్కి ఏకశిలానగరానికి వచ్చి ప్రతాపరుద్రుని కొలువుకూటానికి వచ్చానని చెప్పాడట. అది విన్న విద్వాంసులు అతనిని అవమానపరచి పంపివేశారు. దెబ్బతిన్న సుదర్శనమిత్రుడు, ఆ విద్వాంసులను కారుమాటలతోనైన జయించాలనే ఉద్దేశంతో "ఈ వేళ కృష్ణచతుర్దశి, రేపు అమావాస్య, మీరు కాదంటారా?" అని ప్రశ్నించాడట. విద్వాంసులు ఇరకాటంలో పడ్డారు. ఎందుకంటే, ఔనంటే సుదర్శనమిత్రుని వాదం అంగీకరించినట్లు అవుతుంది. కాదంటేనే అతనిని ఓడించినట్లవుతుంది అని నిర్ణయించి, "రేపు పౌర్ణమి" అని వాదించారట. విద్వాంసులు గెలవాలంటే మర్నాడు పౌర్ణమి కావాల్సి ఉండింది. ఆ సంకట స్థితినుంచి తమను రక్షించుకోటానికి ఆ విద్వాంసులలో ప్రధానుదైన శాఖవెల్లి మల్లికార్జున భట్టు ఆ రాత్రి హనుమకొండకు వెళ్ళి శ్రీ భద్రకాళీదేవిని పూజించి ఆ దేవిని 11 శ్లోకాలతో స్తుతించాడట. సంతుష్టురాలైన ఆ తల్లి ప్రత్యక్షమై "నీ మాట నే నిలుపుతా" నని వరమిచ్చిందట. మరునాటి రాత్రి నిండు పున్నమిలాగా వెలుగొందిన చంద్రుని చూసి, సుదర్శనమిత్రుడు క్షమాపణ వేడుకొన్నాడట. ఇది కేవలం దైవీశక్తి కాని, మానవశక్తి కాదని అంగీకరించి వెళ్ళిపోయాడట. ఆ విధంగ భద్రకాళీదేవి భక్తులను కటాక్షించటం ఆనాటినుంచే కనిపిస్తుంది. ఈ వృత్తాంతంలో పేర్కొనబడిన శాఖవెల్లి మల్లికార్జున భట్టు ప్రతాపరుద్రుని ఆస్థానంలోనివాడు. కనుక ప్రతాపరుద్రుని కాలంనాటికే భద్రకాళీ దేవాలయం ప్రసిద్దమై ఉండినట్లు సృష్టమవుతుంది.